
KUTSUTUT, VIHTTYT 


kutsutut kylään, vihityt nauruun 


kuoleman paratiisissa on rakkauden sirkus 


kaikki mahdolliset tulevaisuudet kiinnittyvät 
ja irtaantuvat kun sinä valitset 


mitä tahansa 


RAKKAUDESTA 


niille annamme loputtoman rakkauden 


joiden kanssa kasvamme ihmiseksi 
jokaiseen päivään on haudattu enkelien rakkaus 


niille annamme loputtomasti anteeksi 


joiden kanssa ihmisyyden jaamme 


SINÄ 


sinua piirtää eläväksi 
hiljainen vaahtera 
kevyesti sinä nouset 


höyhen mullasta 


KUN 


kun alat kirjoittaa 
älä ajattele kuin Prometheus 
ajattele hiekkarantoja, aavikoita ja vuorenhuippuja 
puhtaaksikirjoittamisen murhe ja särky tulee 


pölyhiukkanen piiloutuu kirjaan ja nukkuu ikuisesti 


PREESENS ASIOITA 


Zeus oli kekseliäs 


pitäisikö käyttää preesensiä? 


jumalat eivät kuole 
ja Sisyfos parka tietää mitä on juosta Dylanin biisin perässä 
kuka halkaisisi Sisyfoksen kiven ja asettelisi pyramidin 
saunani kiukaalle, vaihtelu virkistää 


kihahdus, todennäköinen kirkuva soundi 


Sisyfokselle jää Rollareiden sammal 


mukava istuskella ja kuunnella keikkaa vuorella 


HÄNEN POIKANSA 


hänen läsnäolonsa minun lihassa 


muutun hänelle tutuksi kävellä, puhua 
olen hänen poika 
kuulen välillä hänen puheäänensä 


en kuule 


kuulen hänen askeleensa kohti 


en kuule 


tahdon kuvitella hänen äänensä 


se on turvallista 
kaksi voimaa on tarttunut yhdeksi kynään 


jos kurkotan elämän vuoteelta 


kosketan hänen sielunsa käsiä 


PERUS KYSYMYS 


maatuuko sielu pimeään aineeseen 


vai jääkö se inertian valtatielle kulkuriksi? 


MITTAAMATON 


ajatus matkii unen maisemaa 
kynä värähtelee sanoja 


minun on parempi olla 


yö liikkuu 

näen kuun 
kuvasi meressä 

ohikiitävän 


onnen ainoat kasvot 


KIUSAUS 


niin suuri kiusaus mennä 
olla Eurooppa 


antaa hengen valolle valta 


RUNOUS 


sanojen silmät tuijottavat runoilijaa 


kirjoita pimeyden mauste näkyväksi 


lukija näkee järjestyksen kaaoksessa 


lukee runoilijan pimeyden silmiensä näkyväksi 


kirjoitettu runo on näkyvä hiljaisuus 


runouden huone on labyrintti missä sanat asuvat yhdessä 


runoilija yrittää kertoa että runot ovat 


mykkä dialogi ihmisen ja enkelin välillä 


10 


JUOKSUHAUDOISSA 


juoksuhaudoissa 
multaa ei riitä kaikille 
ristiin sulanut 


moni rakastuneen sormus 


juoksuhaudoissa haavojen peltoja 
kuoleman kattilassa luodinreikä 


mullan verta sulattaa liha ja luuranko 
juoksuhaudoissa ruudissa 
keitettyjä sydämiä 


kuolevien tuli ei riitä 


juoksuhaudoissa 


palaneen hiusviljan tuoksu 


11 


TERÄSVIIVAIMET 


teräsviivaimet hukanneet äänensä lihaan 
syntinen näkymätön moukari heti aamiaisella 
päivällisellä illallisella särkee elämän munaa 


teräsviivaimet niittävät luurankojen kylvömaan 
vapaus koittaa, hyökkäys on vankila, laki on syntisen lempi 
teräsviivaimet mustuneessa usvassa 
hallayön viikatemies hyräilee 
jalkain alla , lähdöt, tuntu 
vuoren korkeaa lentohiekkaa on 


joka mies 


vapaus koittaa, hyökkäys on vankila, laki on syntisen lempi 


12 


KLIK KLIK KLIK 


Gregory ja Audrey huristelivat juuri äsken tästä 


ohitse skootterilla 
klik klik klik 
onneksi kamerassa oli urheilukuva-asetus päällä 
filmiä paloi, 
digihirviö nakutti konepistooli sarjaa kun 
Anita E kuivasi hiuksensa 
ei näkynyt Picassoa ja Dalia vaikka 


sadepisaroilta puhkaistiin silmät 


että ne laulaisivat kauniimmin 


13 


EI KYNÄLLÄ 


sormenjärkikirjoitusta paperilla 
kirjoitettu kynällä jota ei ole 
järjenvastaisella metaforalla 
voi kertoa kuka on 


kun ei ole nimensä 


14 


TIIKKAPARVI 


hyvä itikkaparvi saa paikan nykyaikaisessa navetassa 
kaikki sydänverellä kirjoitetut hakemukset tutkitaan 


mikroskoopin alla 


olen päätynyt loppupäätelmään, että itikat itkevät 
läheisyyden kaipuuta lemmikkiinsä ihmiseen 
ihmisveri on itikalle lyhyen elämänsä 
surullista lohturuokaa 
oi itikat voi teitä 
punaisin kyynelin lopetan tutkimukseni 


läpsimällä teistä muutaman 


15 


HETKI 


pihlajanmarjoja 
kuivien lehtien havinaa 
istun kaivonkannella 
veistelen pajupilliä sen varalta 


että alkaisi soitattaa 


16 


RAKKAUS 


rakkauden syvyydessä ei ole aikaa 
sanoinko minä sen? 
ja vihdoinkin hänen luonaan näen 
että huone on kirjailtu silkki lyhty 
jään hänen sylinsä kehtoon missä rakkaus keinuu 


hän sanoo minulle, katsoo suoraan silmiin 


ylpeä sydän älä polta kiskoilla kun juna on kiskomassa kitkaa 


nenä kuuntele! rakastuneiden sydämet tuoksuvat 


hänen luonaan kaikki hetket ovat runoutta 


17 


AIKA 


rajaa näkyvä avaruus saarettomaksi pimeäksi 
kurkista tähtiin ja ole osa pimeyttä 
ole valo, ole rajaton 


aikasi hajoaa läsnäolevaan pimeyteen 


18 


SAARET 


tahdon saaret tahdon saaret 


meren ajan kirjoitusmerkit 


19 


AIKA HAJOAA 


aika hajoaa sormenpäissä 
sormet päivittävät kosketuksin 
hetkeä missä olet 
ja kun viimein olet lapsi 
hetkestä hetkeen 


olet lopun alussa 


20 


ILMIÖ 


heijastus, varjon kuva 


kaksoisolento jää odottamaan että 


pienet molekyylit putoilevat itsensä sisällä 


21 


TOIVOMUS 


voisipa päivään tulla kaikista ovista jotka on tehty 


22 


LUMIHIUTALEET 


lumihiutaleet kertovat matkansa tarinan pihalla 
ihoni maa on kiitollinen 


kasvoillani niiden lempeä kirjoitus 


23 


KUKA 


heijastua kuin aika kyynelien 
ah kenestä yöllä näin unta 


kenen katse jäi aamuun kutsumaan 


24 


LOHKARE 


hengitä hitaasti 
valmista malja 
kestä vastusta 
kaupunki kiiltävä 
meluisa betoni kristalli 
asfaltin alla olen yksi lohkare 


dynamiittimies räjäyttää tieltä pois 


25 


ERILLÄÄN 


kukaan ei kirjoita kirjeitä, kukaan ei selkään taputa 
ollaan kaukainen maa mihin kukaan ei matkusta 
nähdään vain kuvia 


huoneen nurkasta näkyy jotain outoa 


eletään omituisia aikoja 
ollaan kuitenkin aitoja 
ollaan viestien tulvana 


ollaan jotenkin mukana 


26 


TUOKIOKUVA 


metsä värähtelee musiikkia 

kaupunki välähtää horisontissa 
öinen tuuli tappaa lehtiä 
myyrä kaivautuu koloonsa 
multa kumisee 
sateen ääni 

metsään kasvaa musta puu 
autiotalo kylpee keinovaloissa 
hämärä pukeutuu yötansseihin 


lehti hakee lehteä valssiin 


27 


KAUPUNKIKUVA 


talvi menee pois 
lumen alle kätketty syvyys 
kaupungin puhtaus 
langoissa kuoleman 
roikkuu tuntematon 


sankari 


28 


KOSKIKARA 


koskikara aamun siivillänsä juo 
virran hengen valoon sukeltaa 
veden kasvot kohti taivasta 
kaksi ystävää viimein kohtaa 


toisistaan jää muisto ja ikävä 


29 


BULEVARDI 


bulevardi huutaa meidät sisäänsä 
kuutonen lyö teräsrenkailla tulta 
käsi kädessä, yhdessä vaelletaan 
koffin puistossa juodaan pullo viiniä 
naakat ja varikset syö pidoissaan 


roskalaatikot on niiden baareja 


30 


PURO 


puro, veljeni uneton 
rientää halki metsien 


kuljettaa vuodenaikoja 
puro, veljeni maaton 


kantaa kaiken sylissään 


kuljettaa vuosien aikaa 


31 


ONNI 


kevään neitsyys, onni 
kattopelti variksen rumpuna 
piha-aita kieppuu tuulessa 
meidän kissa naukuu ovella 
elämä on lempeän harmaa 
saappaat saan mä jalkaan 
lapiolla pihan auki luon 
onneni tää 
alla taivaan 
tahtoo rakastaa 
keittää kahvia 


kaikki on valmista 


52 


SYKSY 


kaupungin kadut ruostuu 
maan vuoteella 


tuuli mereltä ei kenenkään 


33 


KAIKKI OLLAAN PIENIÄ TÄHTIÄ 


kaikki ollaan pieniä tähtiä 
kaakaohiekkaa merenrannalla 
käännytetty omenasta elämään 
kaikki ollaan vähän näkyviä 
hiekkaa sateen jälkeen 
pystytetty luuhun lihaksi 
käännetty mullasta näkyväksi 


kaikki ollaan pieniä ääniä 
enkeleiden luomia kuplia 
kierrätetty siemenestä elävä 
kylki kyljessä näin olemaan 
kaikki ollaan pieniä tähtiä 
kaikki ollaan pieniä ääniä 


kaikki ollaan vähän näkyviä 


34 


USKO 


kun löytää uskonsa 
maalaa siitä ikoni 
kuvaan astuu jokin 
kulje sen sisään 
missä on maailma 


omenapuun alla 


35 


SYVÄ RAKKAUS 


syvä rakkaus 
kun tuntee kosketuksen 
kuulee saapuvan sydämen 
kulkee sen sisään 
missä koti on, puutarha 


matka keskelle jotain 


36 


ILO 


ilo pelastaa kuin kukat hatusta taikurin 


57 


LAULU 


tuulien annan tulla ihoon, niitylle pyörteissä kukkien 
veden voiman kuulen pyörteessä virran vakaan 
Kuusankosken nosteessa kivenheiton päässä onnen 


kymi ottaa syliin lemmen 


tuo ilo pelastaa kuin hatusta kukat taikurin 
kohoan ylle rakkauden kun kaupunki auki on alla 
jossain naiseni asuu, kuiskaa vastauksen korvaan 


syntyy toiveeni elämään 


oi kevät jää, ole hyvä ystävä pidä kädestä 


ota mukaan minne jäät, minne jäät 


38 


HOKKU 


aukeaa villiruusu 
vapauden loitsua toistaa 


tuulen varjo suutelee 


39 


SYNTYMÄTÖN 


elää lapsi syntymätön 
huoneissa liikkuu 
nälkä uneton 
ei kenenkään taivas 
korkeuksista valo 


toiveet elämään 


40 


KELLARISSA 


kellarissa 
tapahtuu jotain outoa 
teräs on rakastunut 
ruosteeseen 
tyhjät viinipullot 
liikkuu itsekseen 
hiilijalanjälki rotta 
maalaa tauluja 
ja se laulaa: 
eilen katosi leka jolla oli se alasin 
ne soitti toisilleen tuttua melodiaa 
minä enää en muistele nuoruutta 


kun oon matkalla lähellä taivasta 


41 


LINTU 


pääkallossa (nokassa) hennon pedon on madonreikä 
kahvilassa pöydän kaipaa tuo kuviteltu lintu kriskin 


viimeistä ehtoollista ennen kuin kylmenee maa 


42 


PILLI PUHURI 


urkuri puhuja pilli puhuri 
kaikuva kirkas kupolitaivas 
hyvä saarnaaja, aika varas 
talkoo mielen henki herää 
kun pää painuksissa sunnuntaina 
köyhän talon poika kolehtia kerää 


43 


MANA 


oi kahvia saarnamies saatana 
uskokin nukkuu oven takana 


allaan puhtaan pakanan lakana 


ole satusi herra hilpeä 
rukoile yksin kiillota kilpeä 
lyhyt matka saarnasta taivaaseen 
enkeli kuiskaa ja laulaa 


ottaa kanteleen 


44 


ARKI 


arjen odysseiaa potkimme 
syksyn luuranko lehtiä 
kulkuri ei voi eksyä, kun ei tiedä 


minne on hän matkalla 


45 


KULKURI RUNOILIJA 


kuuntelee kulkuri runoilija 
metsän hengitystä 
kulkee hän luo lähteen 
silmää surevaan veteen 
jää mustaan runo säkeet 


yön synnyttäjä, kuutamo 


runoilija kirjoittaa etäisyyksistä 
synnyttää kirjaimista sanan sana 
suutelee sanoja yön ja vuodenaikojen 


kunnes giljotiini lyö silmää 


46 


MATKALTA 


matkoillaan kulkuri kohtaa 
maukkaan maan sinisen tryffelin matkaajat 
joka päivä ja yö on kulkuri matkaajat 
kohtalon reunan näyttämöllä 
vastasyntynyt sade pilvistä 
siemeniä tuulessa mustetahroja pilviä 
taivaan paperilla 
kulkurin kasvoilla kahisee syksy 
luonto tuoksuu linnuille 


vaahteran viuhka liitää 


47 


KIRJOITETTU 


kirjoitettu 
musteen vyöhyke 


imeytyy sinuun 


sinua katsoo hiljaisuus 


sateenkaaren värit 


48 


ENTEITÄ 


ylösalaisin lyö salama alasin 
yksinään tuhoaa kuvaansa ihminen 


peilissä 
kauan meitä ennen syntyneet 


kääntää mullan ottaa maan 


opettaa ihmisen oikein maatumaan 


49 


ILMASTO 


aavikko lähestyy rakkaudella 
meri avaa saaret, luostarinsa 
eksyneet epäonniset linnut 
me yhdistymme 
jää vain pohjattoman nälän 


valtakunta 


50 


MÄNNISTÖ, KUOPIO 


repeytyneen oksan hiki sieraimissa 
karhean ruohon tuput tuulessa 
rakastan tätä kaikkea 
ensimmäistä pihaa missä leikimme 
erotuimme ruoholla kuviksi 
niille suojelusenkeleille 


jotka toivoimme 


51 


KATSE 


katseellani ruokin pimeyttä 
ajatukset harhailevat 
tunnistan minuuden hitaan kasvun 
olen kävelevä puu 


aina juurieni vanki 


52 


YÖ 


yön siipi pilvet 
paikallaan horisontissa 
kuun pyhä helmi 
kyynel vaeltaa 


53 


MAAILMA 


maailma ei muutu 
kuin millimetri kerrallaan 


vesipisaran sisällä 


elämme vesipisarassa 


kuin haihtuva sielujen maisema 


54 


TALVEN KUU 


kuu on talvi 
nahkansa luunsa taivaalle pukenut hautakivi 


me olemme erikokoiset mykät kirjaimet 


55 


VASTUU 


kuolleet nipistävät unessa 
minun vastuullani on tyyneys 


kaikkia elossaolevia tarvitaan rauhaan 


56 


LUONTO 


luonto taistelee rohkeasti 
sen kaikki juuret muistavat syntynsä 
vihreys sanoo enemmän luopumalla 


kapinoiva murtuva lehti leikkaa päänsä 


57 


SYYSILTÄ 


seison 
hämärän marginaalissa 
hengitykseni pilvet 
syysillassa 


58 


MEREN ATERIA 


meressä aallot aukovat kalojen suut 
kunnes läpitunkeva kylmyys 


valmistaa kalapuikot 


59 


LUMISADE 


kivillä linnun jälkiä 
lumihiutaleet hänen kotipihallaan 
tuuli ja valo saapuu 


ja ihminen antaa tuhkansa askeleet 


60 


MUSTAA 


kirjoitan päiväkirjaan 
silloin minä unohdan 
astun takaisin oikealle tielle 
paistan munakkaan 
keitän kahvit 


unohdan monta mustaa polkua 


61 


HUONE 


hiljaisuuden huoneen 
ovi on auki 
kaksi nuorta ihmistä 
kaksi toisistaan kiinnostunutta 


keskustelun pyhä rauha koskettaa 


62 


PIENI VINKKI 


ja pieni vinkki 
jos kuvittelet seisovasi 
metaforan vuorella 
seisot kivellä 
jonka Sisyfos jätti/unohti 
hän päätti lopulta lähteä baariin 


kuolemaan viinaan 


63 


KAIUT 


kaiut eheytyvät 
kun kukaan ei lue 
jatkavat olemattomuuteen 


albatrossi pahan kukkia nokassaan 


64 


KATUPEILI 


bussi keittää kuravettä katujen varteen 
vastaleivottu lumi sulaa katukiville 
jokaisen sateenvarjon ympärillä 


sateenkaari 


65 


AHAA, PYSYÄ YHDESSÄ 


kun runoilija ei pyydä mitään johdatusta 
saattaa syliin varista sarja sanoja joilla on koheesio 
E 
E 


lapsuudessa syötiin kastemadon kanssa kauraryynejä 


ja kastettiin kuiva pulla sokerilla tuunattuun teekuppiin 


66 


IKÄVÄ 


ajattelen sinun hymyäsi 
suljen silmäni 


ja olen alasti 


67 


ISOÄITI 


katson korkealta 
tuulen silmillä 
lapsuuden koivua 
mustikkapiiras hampaat 
pihalla, keinussa 


isoäiti neuloo sinisiä villasukkia 


68 


VAPAUS 


tahdon vapaaehtoisesti istua erillään 
viereisessä huoneessa on 


maailma ja kaupungit 


kaupungit hengittävät ytimiensä kasvua 
istun hiljaa ja kuuntelen 
lähden aikaan ennen omenaa 
herään huhtikuussa 


kun siemenillä on tarkoitus 


69 


LAPSUUS 


lapsuuden 
metsässä 
siemeniä 
maan jaloissa 
kädessään 
rukouksilla tehty 
hunajakynttilä 


70 


KESÄ 


kukkiva pensas 
hiekkatien reunalla 
tanssinsa alkaa onnellinen 
valon väristyksessä kesä 
itsensä paljastavat lehdet 


71 


Jos 


jos juoksen 
ja kaadun olen yrittänyt mennä 
on varma että seuraavana vuonna 
saapuu toinen heikkokuntoinen 
ja nauraa jalanjäljilleen 
hiekka on unohtanut juoksijan 
ja minä olen saunassa 


pohtimassa uusia tempauksia 


72 


KOHEESION LOUKKU 


minä horjun kynäni varassa 
olen saanut yhden järjellisen tapahtuman valmiiksi 
päästin nopeasti hiiren päiviltä kun olimme vaanineet toisiamme viikonlopun 
ja hiiren elämä ilmestyy tähän juuston tuoksuisena 
hiirenloukku kirjoittaa juonen, 
mutta miksi on niin vähän kirkkaita sivuja, lauseita 
sanojen maailmasta jäettava menee helposti 


koheesion loukkuun 


kuvaan lopuksi nälkää, joka monistaa lauseita 


kameran videokuvaus on ollut päällä % tuntia 


punainen valo sammuu, hiirenloukku laukaisin lakkaa 


tähän olisi pitänyt tulla kirosanoja, 


puheenvuoron säilymisen itsesuojeluvaisto 


73 


KULKURI 


jäi nukkumaan yöhön 
metsän tuoksu harteillaan 


oli luuranko syksyn lehti 


kulkuri puhui 
kaatui ja maatui 
vastaantulijoiden 


katseisiin 


kuljetti mustekynää 
ja paperi alkoi kitistä 
kulkuri rosohuuli 


luuranko syksyn lehti 


74 


RAJATTU VAARA 


suudellaan aamulla 
suudellaan yöllä 
huoneissa on 
kellastuneet, värjäytyneet 
ajatukset meistä 
kasvaa lapselliset viherhiukkaset 


olemme sinua minua 


75 


HÄMÄRÄSSÄ 


hämärässä 
sormesi painautuvat 
ihon selkään 
kuin sivellin 
enkelit putoilevat 
palava neula rinnassa 
elämät kasvavat meistä 


laulut tuulen ja sateen 


76 


PEHMEYS 


olen hiljaa, kuuntelen 
sormeni saapuvat 


tuoksuvaan 


sormieni hiljaisuus 
kraaterin hymyssä 
pehmeys 
palava 


sinussa 


77 


AAMU 


sementtiyö vetäytyy 
lasittunein silmin lakanoissa 

jalkojen maailmassa 

värinä 
suudelmin suudelmin 
aamu suljettiin sateisessa aamussa 

ensimmäistä kertaa 

tunsimme rakkauden voiman 


ja oli jo liian myöhäistä katua 


78 


ROHKEAT 


rohkeat ovat itse tiet 
rohkeat elävät 
eivät sure huomisen hiljaisuutta 


mahdottoman lujaa 


79 


NAAMIOITUNUT 


kukaan ei kuuntele 
kun kulkuri puhuu 
kun kulkuri kulkee ohitse 
hän on naamioitunut yksinäisyyteen 
se on kulkurin kirkastettua unimatkaa 
ja aina hän tulee vastaan sementtiyössä 


surulliset hymyilevät kasvot 
kulkurin surulla on korkea hinta 


julkinen yksinäisyys 


kadotettu rakkaus tuoksuu vielä iholla 

MERKINTÄ 


astun ovesta, vihkin itseni metsän kanssa 


näen : mitä meillä ei ole näissä huoneissa 

ODOTAN SINUA 


odotan sinua 
pienessä puutarhassa 
makuuhuoneessa 
rukoilen kesän ensisilmäystä 


sinun kuiskausta 

ILLASTA TOISEEN, PUHETTA 


kuuntelen illasta toiseen ihmisten puhetta kadulta 
minulle se on näkyvää tekstiä, arkisia muistikuvia 
annan olla monologin valmistumatta 
kuuntelen kaikki dialogit keittiönikkunasta 
sanat on vahattu kadun korvanlehdelle 
kauempana kohisee ikkunaton maantie 


metallinen lintu toinen lintu kolmas lintu 

